               EURÓPSKA KOMISIA
            V Bruseli4. 10. 2018
            COM(2018) 669 final
            2018/0340(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane tretej splátky na rok 2018

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Tento návrh sa týka návrhu rozhodnutia Rady o tretej splátke finančných príspevkov do Európskeho rozvojového fondu (ERF), ktoré majú členské štáty zaplatiť v roku 2018.

                  Jedenásty ERF a iné fondy ERF, ktoré sú ešte otvorené (t. j. ôsmy, deviaty a 10. ERF) sa spravujú podľa tohto súboru predpisov:

                  – súčasnej Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“), v znení posledných zmien
                     1
                  ,

                  – Vnútornej dohody medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                     2
                   (ďalej len „vnútorná dohoda o 11. ERF“),

                  – nariadenia Rady (EÚ) 2015/323 o rozpočtových pravidlách, ktoré sa vzťahujú na 11. Európsky rozvojový fond
                     3
                   (ďalej len „nariadenie o rozpočtových pravidlách pre 11. ERF“).

                  Uvedené dokumenty obsahujú viacročné záväzky členských štátov finančne prispievať do pokladnice ERF. V nariadení o rozpočtových pravidlách pre 11. ERF sa stanovujú pravidelné príspevky, ktoré majú členské štáty uhradiť do pokladnice ERF na základe vopred stanovených finančných záväzkov. Výzvy na úhradu pravidelných príspevkov sa uskutočňujú prostredníctvom technických rozhodnutí Rady, ktoré zohľadňujú plnenie vopred dohodnutých finančných záväzkov.

                  Niektoré časti v dôvodovej správe sa preto nevzťahujú na výzvy týkajúce sa pravidelných príspevkov, akou je táto.

               •Súlad s existujúcimi ustanoveniami v tejto oblasti politiky

                  Pozri bod 1. Dôvody a ciele návrhu.

               •Súlad s ostatnými politikami Únie

                  Pozri bod 1. Dôvody a ciele návrhu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Podľa článku 7 vnútornej dohody
                     4
                   sa príspevky členských štátov do 11. ERF schvaľujú rozhodnutím Rady prijatým kvalifikovanou väčšinou.

                  V súlade s článkom 21 ods. 7 nariadenia o rozpočtových pravidlách pre 11. ERF sa zvlášť uvádza suma spravovaná Komisiou a zvlášť suma spravovaná Európskou investičnou bankou (EIB).

                  V súlade s článkom 52 nariadenia o rozpočtových pravidlách pre 11. ERF oznámila EIB Komisii svoje aktualizované odhady záväzkov a platieb týkajúce sa nástrojov, ktoré spravuje.

                  V súlade s článkom 22 ods. 1 nariadenia o rozpočtových pravidlách pre 11. ERF výzvy na úhradu príspevkov sa majú použiť najskôr na splatenie súm z predchádzajúcich ERF, a to jedna po druhej. Keďže všetky sumy z predchádzajúcich ERF boli vyčerpané, v prípade Komisie sa výzvy na úhradu príspevkov v tomto návrhu týkajú súm v rámci 11. ERF.

                  V súlade s článkom 21 ods. 5 nariadenia o rozpočtových pravidlách pre 11. ERF Rada rozhodne o tomto návrhu najneskôr do 21 kalendárnych dní po tom, čo Komisia predloží svoj návrh.

                  V článku 23 ods. 1 nariadenia o rozpočtových pravidlách pre 11. ERF sa stanovuje, že ak niektorý členský štát nezaplatí splatnú splátku príspevkov v určenom termíne, bude musieť zaplatiť úroky z nezaplatenej sumy; podrobné podmienky platby úrokov sú uvedené v tom istom článku.

               •Subsidiarita (v prípade inej ako výlučnej právomoci)

                  Pozri bod 1. Dôvody a ciele návrhu.

               •Proporcionalita

                  Pozri bod 1. Dôvody a ciele návrhu.

               •Výber nástroja

                  Pozri bod 1. Dôvody a ciele návrhu.

               2018/0340 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane tretej splátky na rok 2018

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  5
                (ďalej len „vnútorná dohoda“), a najmä na jej článok 7 ods. 2,

                so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (ďalej len „nariadenie o rozpočtových pravidlách pre 11. ERF“)
                  6
               , a najmä na jeho článok 21 ods. 5,

               so zreteľom na návrh Európskej komisie,

               keďže:

               (1)V súlade s postupom stanoveným v článku 21 ods. 5 nariadenia o rozpočtových pravidlách pre 11. ERF Komisia do 10. októbra 2018 predloží návrh, v ktorom spresní: a) výšku tretej splátky príspevku na rok 2018; b) revidovanú ročnú sumu príspevku na rok 2018 v prípadoch, keď ročná suma príspevku neodráža skutočné potreby.

               (2)V súlade s článkom 52 nariadenia o rozpočtových pravidlách pre 11. ERF oznámila Európska investičná banka Komisii svoje aktualizované odhady záväzkov a platieb týkajúce sa nástrojov, ktoré spravuje.

               (3)V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF. Preto by sa výzva na poskytnutie finančných prostriedkov v rámci 11. ERF mala týkať finančných prostriedkov pre Európsku komisiu.

               (4)Rada rozhodnutím (EÚ) 2018/965 na základe návrhu Európskej komisie 9. júla 2018 prijala rozhodnutie stanoviť ročnú sumu príspevkov členských štátov do ERF na rok 2018 na 4 250 000 000 EUR pre Európsku komisiu a 250 000 000 EUR pre Európsku investičnú banku
                  7
               .

               PRIJALA TOTO ROZHODNUTIE:

               Článok 1

               Jednotlivé príspevky do Európskeho rozvojového fondu, ktoré majú členské štáty uhradiť Európskej komisii a Európskej investičnej banke vo forme tretej splátky na rok 2018, sú stanovené v tabuľke v prílohe k tomuto rozhodnutiu.

               Článok 2

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Ú. v. ES L 317, 15.12.2000, s. 3.

                     (2)

                        Ú. v. EÚ L 210, 6.8.2013, s. 1.

                     (3)

                        Ú. v. EÚ L 58, 3.3.2015, s. 17 – 38.

                     (4)

                        Vnútorná dohoda medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie.

                     (5)

                        Ú. v. EÚ L 210, 6.8.2013, s. 1.

                     (6)

                        Ú. v. EÚ L 58, 3.3.2015, s. 17 – 38.

                     (7)

                        Ú. v. EÚ 172, 9.7.2018, s. 4 – 5.

    ---documentbreak---

               EURÓPSKA KOMISIA
            V Bruseli4. 10. 2018
            COM(2018) 669 final
            PRÍLOHA
            k
            návrhuROZHODNUTIA RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane tretej splátky na rok 2018

               PRÍLOHA

                        ČLENSKÉ ŠTÁTY

                        Kľúč pre 10. ERF v %

                        Kľúč pre 11. ERF v %

                        3. splátka na rok 2018 (EUR)

                        Spolu

                        pre Komisiu

                        pre EIB

                        11. ERF

                        10. ERF

                        BELGICKO

                        3,53

                        3,24927

                        29 243 430,00

                        0,00

                        29 243 430,00

                        BULHARSKO

                        0,14

                        0,21853

                        1 966 770,00

                        0,00

                        1 966 770,00

                        ČESKÁ REPUBLIKA

                        0,51

                        0,79745

                        7 177 050,00

                        0,00

                        7 177 050,00

                        DÁNSKO

                        2,00

                        1,98045

                        17 824 050,00

                        0,00

                        17 824 050,00

                        NEMECKO

                        20,50

                        20,57980

                        185 218 200,00

                        0,00

                        185 218 200,00

                        ESTÓNSKO

                        0,05

                        0,08635

                        777 150,00

                        0,00

                        777 150,00

                        ÍRSKO

                        0,91

                        0,94006

                        8 460 540,00

                        0,00

                        8 460 540,00

                        GRÉCKO

                        1,47

                        1,50735

                        13 566 150,00

                        0,00

                        13 566 150,00

                        ŠPANIELSKO

                        7,85

                        7,93248

                        71 392 320,00

                        0,00

                        71 392 320,00

                        FRANCÚZSKO

                        19,55

                        17,81269

                        160 314 210,00

                        0,00

                        160 314 210,00

                        CHORVÁTSKO

                        0,00

                        0,22518

                        2 026 620,00

                        0,00

                        2 026 620,00

                        TALIANSKO

                        12,86

                        12,53009

                        112 770 810,00

                        0,00

                        112 770 810,00

                        CYPRUS

                        0,09

                        0,11162

                        1 004 580,00

                        0,00

                        1 004 580,00

                        LOTYŠSKO

                        0,07

                        0,11612

                        1 045 080,00

                        0,00

                        1 045 080,00

                        LITVA

                        0,12

                        0,18077

                        1 626 930,00

                        0,00

                        1 626 930,00

                        LUXEMBURSKO

                        0,27

                        0,25509

                        2 295 810,00

                        0,00

                        2 295 810,00

                        MAĎARSKO

                        0,55

                        0,61456

                        5 531 040,00

                        0,00

                        5 531 040,00

                        ΜΑLTA

                        0,03

                        0,03801

                        342 090,00

                        0,00

                        342 090,00

                        HOLANDSKO

                        4,85

                        4,77678

                        42 991 020,00

                        0,00

                        42 991 020,00

                        RAKÚSKO

                        2,41

                        2,39757

                        21 578 130,00

                        0,00

                        21 578 130,00

                        POĽSKO

                        1,30

                        2,00734

                        18 066 060,00

                        0,00

                        18 066 060,00

                        PORTUGALSKO

                        1,15

                        1,19679

                        10 771 110,00

                        0,00

                        10 771 110,00

                        RUMUNSKO

                        0,37

                        0,71815

                        6 463 350,00

                        0,00

                        6 463 350,00

                        SLOVINSKO

                        0,18

                        0,22452

                        2 020 680,00

                        0,00

                        2 020 680,00

                        SLOVENSKO

                        0,21

                        0,37616

                        3 385 440,00

                        0,00

                        3 385 440,00

                        FÍNSKO

                        1,47

                        1,50909

                        13 581 810,00

                        0,00

                        13 581 810,00

                        ŠVÉDSKO

                        2,74

                        2,93911

                        26 451 990,00

                        0,00

                        26 451 990,00

                        SPOJENÉ KRÁĽOVSTVO

                        14,82

                        14,67862

                        132 107 580,00

                        0,00

                        132 107 580,00

                        EÚ-28 SPOLU

                        100,00

                        100,00

                        900 000 000,00

                        0,00

                        900 000 000,00


               EURÓPSKA KOMISIA
            V Bruseli12. 10. 2018
            COM(2018) 682 final
            2018/0351(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP(Omnibus II)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu IX (Finančné služby) k Dohode o EHP na účely začlenenia smernice 2014/51/EÚ v súvislosti s právomocami európskeho orgánu dohľadu (Európsky orgán pre poisťovníctvo a dôchodkové poistenie zamestnancov) a európskeho orgánu dohľadu (Európsky orgán pre cenné papiere a trhy)
                  1
               .

               Úpravy uvedené v návrhu pripojeného rozhodnutia Spoločného výboru EHP idú nad rámec úprav, ktoré sa dajú považovať za čisto technického charakteru v zmysle nariadenia Rady č. 2894/94. Pozíciu Únie preto stanoví Rada.

               •Súlad s existujúcimi ustanoveniami v tejto oblasti politiky

               Pripojeným návrhom rozhodnutia Spoločného výboru EHP sa existujúce politiky EÚ rozširujú na štáty EZVO, ktoré sú členmi EHP (Nórsko, Island a Lichtenštajnsko).

               •Súlad s ostatnými politikami Únie

               Rozšírenie acquis EÚ na štáty EZVO, ktoré sú členmi EHP, jeho začlenením do Dohody o EHP sa vykonáva v súlade s cieľmi a so zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právne predpisy, ktoré sa majú začleniť do Dohody o EHP, sa zakladajú na článkoch 50, 53, 62 a 114 Zmluvy o fungovaní Európskej únie.

               Podľa článku 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Európska služba pre vonkajšiu činnosť (ESVČ) v spolupráci s Komisiou predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Európska služba pre vonkajšiu činnosť dúfa, že ho bude môcť Spoločnému výboru EHP predložiť pri najbližšej možnej príležitosti.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

               Cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.

                  Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa zvolený prístup potvrdzuje.

               •Proporcionalita

                  V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.

               •Výber nástroja

               V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v dohode o EHP.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               neuvádza sa

               4.VPLYV NA ROZPOČET

                  Začlenenie uvedených právnych predpisov do Dohody o EHP by nemalo mať žiaden vplyv na rozpočet.

               5.ĎALŠIE PRVKY

               neuvádza sa

               2018/0351 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene
                  prílohy IX (Finančné služby) k Dohode o EHP

                  (Omnibus II)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 50, 53, 62 a 114 v spojení s článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  4
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP okrem iného môže meniť príloha IX k Dohode o EHP, ktorá obsahuje ustanovenia týkajúce sa finančných služieb.

               (3)Smernica Európskeho parlamentu a Rady 2014/51/EÚ
                  5
                sa má začleniť do Dohody o EHP.

               (4)Príloha IX k Dohode o EHP by sa preto mala zodpovedajúcim spôsobom zmeniť.

               (5)Pozícia Únie v Spoločnom výbore EHP by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovaným zmenám prílohy IX (Finančné služby) k Dohode o EHP, je založená na návrhu rozhodnutia Spoločného výboru EHP pripojenému k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Smernica Európskeho parlamentu a Rady 2014/51/EÚ zo 16. apríla 2014, ktorou sa menia smernice 2003/71/ES a 2009/138/ES a nariadenia (ES) č. 1060/2009, (EÚ) č. 1094/2010 a (EÚ) č. 1095/2010 v súvislosti s právomocami európskeho orgánu dohľadu (Európsky orgán pre poisťovníctvo a dôchodkové poistenie zamestnancov) a európskeho orgánu dohľadu (Európsky orgán pre cenné papiere a trhy), Ú. v. EÚ L 153, 22.5.2014, s. 1.

                     (2)

                        Ú. v. ES L 305, 30.11.1994, s. 6 – 8.

                     (3)

                        Ú. v. ES L 305, 30.11.1994, s. 6.

                     (4)

                        Ú. v. ES L 1, 3.1.1994, s. 3.

                     (5)

                        Smernica Európskeho parlamentu a Rady 2014/51/EÚ zo 16. apríla 2014, ktorou sa menia smernice 2003/71/ES a 2009/138/ES a nariadenia (ES) č. 1060/2009, (EÚ) č. 1094/2010 a (EÚ) č. 1095/2010 v súvislosti s právomocami európskeho orgánu dohľadu (Európsky orgán pre poisťovníctvo a dôchodkové poistenie zamestnancov) a európskeho orgánu dohľadu (Európsky orgán pre cenné papiere a trhy), Ú. v. EÚ L 153, 22.5.2014, s. 1.

    ---documentbreak---

               EURÓPSKA KOMISIA
            V Bruseli12. 10. 2018
            COM(2018) 682 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP(OMNIBUS II)

               PRÍLOHA

                  ROZHODNUTIE SPOLOČNÉHO VÝBORU EHP
                  č.

               z,

               ktorým sa mení príloha IX (Finančné služby) k Dohode o EHP

               SPOLOČNÝ VÝBOR EHP

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,

               keďže:

               (1)Smernica Európskeho parlamentu a Rady 2014/51/EÚ zo 16. apríla 2014, ktorou sa menia smernice 2003/71/ES a 2009/138/ES a nariadenia (ES) č. 1060/2009, (EÚ) č. 1094/2010 a (EÚ) č. 1095/2010 v súvislosti s právomocami európskeho orgánu dohľadu (Európsky orgán pre poisťovníctvo a dôchodkové poistenie zamestnancov) a európskeho orgánu dohľadu (Európsky orgán pre cenné papiere a trhy)
                  1
               , sa má začleniť do Dohody o EHP.

               (2)Príloha IX k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Príloha IX k Dohode o EHP sa mení takto:

               1.Bod 1 (smernica Európskeho parlamentu a Rady 2009/138/ES) sa mení takto:

               i)dopĺňa sa táto zarážka:

               „–32014 L 0051: smernica Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014, s. 1).“;

               ii)dopĺňajú sa tieto úpravy:

               „k)Odkazy na právomoci EIOPA podľa článkov 18 a 19 nariadenia Európskeho parlamentu a Rady (EÚ) č. 1094/2010 v smernici sa chápu, v prípadoch uvedených v bode 31h tejto prílohy a v súlade s ním, ako odkazy na právomoci Dozorného úradu EZVO, pokiaľ ide o štáty EZVO.

               l)V článku 52 ods. 3 a v článku 77f ods. 1 sa za slovo „Rade“ vkladajú slová „, Dozornému úradu EZVO, Stálemu výboru štátov EZVO“.

               m)V článku 65a sa za slovo „EIOPA“ vkladajú slová „alebo prípadne Dozorný úrad EZVO (v príslušnom gramatickom tvare)“.

               n)Odkazmi na „centrálne banky Európskeho systému centrálnych bánk (ESCB)“ a „centrálne banky ESCB“ v článku 70 sa okrem ich významu v smernici rozumejú aj národné banky štátov EZVO.

                o)Pokiaľ ide o štáty EZVO, v článku 138 ods. 4 sa pod slovom „EIOPA“ rozumie „Dozorný úrad EZVO“ a pod slovami „ak orgán EIOPA vyhlási“ sa rozumie „ak Dozorný úrad EZVO na základe návrhov EIOPA vyhlási“.

               p)Informácie, ktoré pochádzajú zo štátov EZVO, môže EIOPA v rámci dohôd o spolupráci uzatvorenými podľa článku 172 ods. 4 písm. e) alebo článku 260 ods. 5 písm. e) s tretími krajinami alebo ich orgánmi, poskytnúť iba s výslovným súhlasom príslušných orgánov, ktoré ich poskytli, a ak je to vhodné, výhradne na účely, na ktoré tieto orgány udelili svoj súhlas.

               q)V článku 308b ods. 15, pokiaľ ide o štáty EZVO, sa pod slovami „23. máj 2011“ rozumie „dátum nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.“

               2.V bodoch 29b (smernica Európskeho parlamentu a Rady 2003/71/ES), 31eb [nariadenie Európskeho parlamentu a Rady (ES) č. 1060/2009] a 31i [nariadenie Európskeho parlamentu a Rady (EÚ) č. 1095/2010] sa dopĺňa táto zarážka:

               „–32014 L 0051: smernica Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014, s. 1).“

               3.V bode 31h [nariadenie Európskeho parlamentu a Rady (EÚ) č. 1094/2010] sa dopĺňa tento text:

               „, zmenené týmto právnym predpisom:

               –32014 L 0051: smernica Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014, s. 1).“

               Článok 2

               Znenie smernice 2014/51/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP
                  2*.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

                     (1)

                        Ú. v. EÚ L 153, 22.5.2014, s. 1.

                     (2)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli31. 10. 2018
            COM(2018) 731 final
            2018/0379(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na tridsiatom ôsmom zasadnutí Stáleho výboru pre Dohovor o ochrane európskych voľne žijúcich organizmov a prírodných stanovíšť, so zreteľom na zmeny prílohy II a III

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie vzhľadom na tridsiate ôsme výročné zasadnutie Stáleho výboru pre Dohovor o ochrane európskych voľne žijúcich organizmov a prírodných stanovíšť, ktorý sa bude konať 27. až 30. novembra 2018 vo francúzskom Štrasburgu, v súvislosti s plánovaným prijatím rozhodnutia Stálym výborom o dvoch zmenách týkajúcich sa prílohy II a prílohy III k dohovoru.

               2.Kontext návrhu

               2.1.Dohovor o ochrane sťahovavých druhov voľne žijúcich živočíchov

               Cieľom Dohovoru o ochrane európskych voľne žijúcich organizmov a prírodných stanovíšť (Bernský dohovor) z roku 1979 (ďalej len „dohoda“) je chrániť európske voľne žijúce živočíchy a voľne rastúce rastliny a ich prirodzené biotopy, a to najmä tie, ktorých ochrana si vyžaduje spoluprácu viacerých štátov. Táto medzivládna zmluva bola uzatvorená pod záštitou Rady Európy. Dohoda nadobudla platnosť 1. júna 1982. Európske spoločenstvo je zmluvnou stranou tejto dohody od 1. septembra 1982
                  1
               . V súčasnosti existuje 51 zmluvných strán tejto dohody vrátane všetkých členských štátov EÚ.

               2.2.Stály výbor

               Stály výbor je rozhodovacím orgánom dohovoru, ktorý má právomoc hodnotiť stav ochrany druhov a následne preskúmať ich zaradenie do zoznamu v prílohách k dohovoru. Jeho funkcie sú uvedené v článkoch 13 až 15 dohody. Stretáva sa aspoň raz za dva roky a kedykoľvek, keď o to požiada väčšina zmluvných strán. Pre stály výbor sa stalo zvykom stretávať sa každý rok.

               Pozícia Únie týkajúca sa zmien príloh sa stanovuje rozhodnutím Rady na základe návrhu Komisie.

               2.3.Pripravovaný akt stáleho výboru

               Očakáva sa, že Stály výbor pre dohodu na svojom tridsiatom ôsmom výročnom zasadnutí, ktoré sa bude konať od 27. do 30. novembra 2018 vo francúzskom Štrasburgu, prijme rozhodnutie týkajúce sa dvoch zmien prílohy II a prílohy III k dohode (ďalej len „pripravovaný akt“).

               V súlade s článkom 17 dohody sa zmena príloh prijíma dvojtretinovou väčšinou zmluvných strán. Pre všetky zmluvné strany nadobudne platnosť tri mesiace po prijatí stálym výborom, pokiaľ jedna tretina zmluvných strán nevznesie námietky. Akákoľvek zmena nadobúda platnosť pre tie zmluvné strany, ktoré nevzniesli námietky.

               Cieľom pripravovaného aktu je zmeniť prílohu II a prílohu III k dohode, ako sa stanovuje v článku 17 dohody.

               3.Pozícia, ktorá sa má zaujať v mene Únie

               Boli navrhnuté tieto dve zmeny dodatkov k dohode.

               1. Švajčiarsko navrhlo znížiť úroveň ochrany vlka (Canis lupus) jeho presunutím z prílohy II (prísne chránené druhy živočíchov) do prílohy III (chránené druhy živočíchov – regulácia je možná).

               Švajčiarsko odôvodňuje návrh tým, že od nadobudnutia platnosti dohovoru sa počet vlkov v Európe podstatne zvýšil, a preto si už nevyžadujú prísnu úroveň ochrany. Touto zmenou by sa umožnilo riadiť a kontrolovať populácie vlka (aj prostredníctvom poľovania) bez potreby udeľovať výnimky podľa článku 9 dohovoru. Úroveň ochrany by tak bola nižšia pre všetky populácie vlka na celom území zmluvných strán dohovoru, bez ohľadu na stav jeho ochrany a trendy v jeho populáciách. Švajčiarsky návrh by v podstate mal za následok najnižší spoločný menovateľ ochrany populácií vlka v celej Európe a nie je v súlade so súčasným stavom právnej ochrany vlka podľa smernice o biotopoch.

               Podľa výsledkov nedávnej štúdie
                  2
                z deviatich prevažne cezhraničných populácií vlka v Únii a susediacich krajinách len tri patria k populáciám s „najmenej ohrozeným“, zatiaľ čo šesť je „zraniteľných“ alebo „takmer ohrozených“. Západoalpská a stredoalpská populácia, ktorá sa vyskytuje vo Švajčiarsku, patrí podľa hodnotenia Červeného zoznamu IUCN medzi „zraniteľné“ populácie.

               Napriek tomu, že sa uznávajú problémy spolužitia vlkov a ľudí, ktoré sú následkom obnovy ich počtu a rozsahu výskytu, nie je súčasný návrh Švajčiarska znížiť stav ochrany vlka v celej Európe z vedeckého hľadiska ani z hľadiska ochrany opodstatnený.

               Každý návrh na zmenu stavu právnej ochrany vlka v Európe by mal byť založený na úplnom posúdení jeho vplyvu na stav ochrany vlka v celej Európe. Z dostupných informácií vyplýva, že vo väčšine členských štátov EÚ, najmä v tých, kde je prísne chránený, je stav ochrany tohto druhu stále nepriaznivý.

               Navyše členské štáty EÚ predložia v roku 2019 aktuálne správy o stave ochrany vlka v zmysle požiadaviek článku 17 smernice o biotopoch. Únia by preto mala odložiť prijatie pozície týkajúcej sa tohto návrhu zmeny, kým uvedené informácie nebudú dostupné.

               2. Nórsko podalo návrh na presunutie bernikly bielolícej (Branta leucopsis) z prílohy II (prísne chránené druhy živočíchov) do prílohy dodatku III (chránené druhy živočíchov – regulácia je možná). Odôvodnenie na podporu návrhu znie, že celková veľkosť populácie bernikly bielolícej sa v rokoch 1980 až 2010 znásobila viac ako desaťkrát (zo 110 000 na 1 319,000) okrem iného v dôsledku intenzifikácie poľnohospodárstva, čím sa stalo dostupným veľké množstvo krmiva. Daný druh si už preto nevyžaduje prísnu úroveň ochrany v celej oblasti svojho výskytu.

               Tento návrh nezodpovedá súčasnému stavu právnej ochrany bernikly bielolícej v zmysle smernice o vtákoch, keďže nie je uvedená v jej prílohe II (lovné druhy). Tento druh sa uvádza v prílohe I k smernici o vtákoch (t. j. vyžaduje si označenie osobitne chránených území).

               Pod záštitou Dohody o ochrane africko-euroázijských druhov vodného sťahovavého vtáctva (AEWA) sa v prípade bernikly bielolícej pripravuje návrh plánu riadenia týkajúci sa jedného druhu, ktorého cieľom je riešiť veľmi rýchly nárast populácie, a najmä problémy, ktoré tento druh spôsobuje (poľnohospodárske škody a riziká v oblasti leteckej bezpečnosti). Plán by poskytol rámec na pomoc v procese rozhodovania v rámci štátov výskytu daného druhu, pokiaľ ide o uplatňovanie výnimiek, a to vrátane pravidelného posudzovania kumulatívneho vplyvu výnimiek, monitorovania stavu populácie, ako aj vývoja poľnohospodárskych škôd alebo rizík v oblasti leteckej bezpečnosti. Uľahčilo by sa ním spoločné využívanie informácií a potenciálne aj koordinácia uplatňovania výnimiek medzi štátmi výskytu daného druhu s cieľom zvýšiť ich účinnosť a vyhnúť sa neželaným vplyvom na úrovni migračnej trasy vtákov. Plán sa má prijať na siedmom zasadnutí zmluvných strán dohody v decembri 2018.

               Únia by mala podporiť nórsky návrh na zmenu s cieľom riešiť veľmi rýchly nárast populácie tohto druhu, a najmä následné problémy spôsobené daným druhom (poľnohospodárske škody a riziká v oblasti leteckej bezpečnosti), aby strany dohovoru, ktoré nie sú členmi EÚ, mohli uplatňovať opatrenia na riadenie populácie, a to podľa potreby aj vrátane poľovania na tento druh. Únia bude musieť uviesť, že zatiaľ bude uplatňovať prísnejšie ochranné opatrenia, ako sa stanovuje v článku 12 dohovoru, keďže v súčasnosti nie je plánovaná zmena príloh k smernici o vtákoch a ani nie je možná v krátkom časovom rámci, ktorý si vyžaduje dohovor (90 dní).

               Je preto potrebné, aby Rada prijala rozhodnutie stanovujúce pozície, ktoré sa majú v mene Únie prijať vzhľadom na tridsiate ôsme zasadnutie stáleho výboru, pokiaľ ide o uvedené návrhy zmien.

               Predmet plánovaného rozhodnutia stáleho výboru sa týka oblasti vo výlučnej právomoci EÚ v zmysle článku 3 ods. 2 ZFEÚ, keďže patrí do oblasti, na ktorú sa už vo veľkej miere vzťahujú vnútorné spoločné pravidlá (t. j. smernica o biotopoch a smernica o vtákoch).

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  3
               .

               4.1.2.Uplatnenie na tento prípad

               Stály výbor je orgán zriadený dohodou.

               Akt, na prijatie ktorého sa stály výbor vyzýva, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 6 dohody. Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno označiť za hlavný cieľ alebo hlavnú zložku, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti životného prostredia.

               Hmotnoprávnym základom navrhovaného rozhodnutia je preto článok 192 ods. 1.

               4.3.Záver

               Právnym základom navrhovaného rozhodnutia by mal byť článok 192 ods. 1 v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom stáleho výboru sa zmenia prílohy II a III k dohode, je vhodné, aby sa po prijatí uverejnil v Úradnom vestníku Európskej únie.

               2018/0379 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na tridsiatom ôsmom zasadnutí Stáleho výboru pre Dohovor o ochrane európskych voľne žijúcich organizmov a prírodných stanovíšť, so zreteľom na zmeny prílohy II a III

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady 82/72/EHS
                  4
                Únia uzavrela Dohovor o ochrane európskych voľne žijúcich organizmov a prírodných stanovíšť (Bernský dohovor) (ďalej len „dohoda“), ktorý nadobudol platnosť 1. septembra 1982.

               (2)Podľa článku 17 dohody môže stály výbor prijať rozhodnutie o zmene príloh k dohode.

               (3)Stály výbor má počas svojho tridsiateho ôsmeho zasadnutia, ktoré sa uskutoční 27. až 30. novembra 2018, prijať rozhodnutie o zmene prílohy II a prílohy III k dohode.

               (4)Je vhodné stanoviť pozíciu, ktorá sa má v rámci stáleho výboru zaujať v mene Únie, pretože dané rozhodnutie bude pre Úniu záväzné.

               (5)Nórsko podalo návrh na presunutie bernikly bielolícej (Branta leucopsis) z prílohy II týkajúcej sa „prísne chránených druhov živočíchov“ do prílohy III týkajúcej sa „chránených druhov živočíchov“ k dohode.

               (6)Z najnovších dostupných vedeckých informácií o veľkosti a distribúcii bernikly bielolícej, ako aj o hrozbách, ktorým čelia, vyplýva, že jej celková populácia sa od 80-tych rokov do roku 2010 zvýšila viac ako desaťnásobne a v súčasnosti má bezpečný stav ochrany.

               (7)Únia by mala tento návrh podporiť s cieľom riešiť veľmi rýchly nárast populácie tohto druhu v celej oblasti jeho výskytu. Návrh však nie je v súlade so súčasným stavom ochrany bernikly bielolícej v zmysle smernice Európskeho parlamentu a Rady 2009/147 z 30. novembra 2009 o ochrane voľne žijúceho vtáctva. Keďže v súčasnosti nie je plánovaná ani možná zmena príloh k tejto smernici v krátkom časovom rámci, ktorý si vyžaduje dohovor (90 dní), Únia bude zatiaľ uplatňovať prísnejšie ochranné opatrenia v zmysle článku 12 dohody.

               (8) Švajčiarsko podalo návrh na presunutie vlka (Canis lupus) z prílohy II týkajúcej sa „prísne chránených druhov živočíchov“ do prílohy III týkajúceho sa „chránených druhov živočíchov“ k dohode.

               (9)Zníženie stavu ochrany populácie vlka na najnižší spoločný menovateľ nie je z vedeckého hľadiska ani z hľadiska ochrany opodstatnené. Z najnovších dostupných vedeckých informácií o veľkosti a distribúcii populácií vlka v Európe, ako aj o hrozbách, ktorým čelia, vyplýva, že z deviatich prevažne cezhraničných populácií vlka v Únii a susediacich krajinách patria len tri k „najmenej ohrozeným“, zatiaľ čo šesť je „zraniteľných“ alebo „takmer ohrozených“. Západoalpská a stredoalpská populácia, ktorá sa vyskytuje vo Švajčiarsku, patrí podľa hodnotenia Červeného zoznamu IUCN medzi „zraniteľné“ populácie.

               (10)Aktuálne informácie o stave ochrany vlka v Únii budú k dispozícii v roku 2019 na základe správ podľa článku 17 smernice o biotopoch. Únia by sa preto mala usilovať odložiť hlasovanie stáleho výboru o návrhu Švajčiarska, kým tieto informácie nebudú k dispozícii,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na tridsiatom ôsmom zasadnutí Stáleho výboru pre Dohovor o ochrane voľne žijúcich organizmov a prírodných stanovíšť, je:

               ·podporiť návrh na presunutie bernikly bielolícej (Branta leucopsis) z prílohy II týkajúcej sa „prísne chránených druhov živočíchov“ do prílohy III týkajúcej sa „chránených druhov živočíchov“ k dohovoru. Únia bude v prípade tohto druhu zatiaľ uplatňovať prísnejšie ochranné opatrenia v zmysle článku 12 dohody,

               ·získať podporu ostatných zmluvných strán dohovoru s cieľom odložiť hlasovanie o návrhu na presunutie vlka (Canis lupus) z prílohy II týkajúcej sa „prísne chránených druhov živočíchov“ do prílohy III týkajúcej sa „chránených druhov živočíchov“, kým nebudú k dispozícii aktuálne informácie o stave ochrany vlka v Únii.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 82/72/EHS z 3. decembra 1981, ktoré sa týka uzavretia Dohovoru o ochrane európskych voľne žijúcich organizmov a prírodných stanovíšť (Ú. v. ES L 38, 10.2.1982, s. 1).

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Ú. v. ES L 38, 10.2.1982, s. 1.